Screaming for Vengeance

Screaming for Vengeance είναι ο τίτλος του όγδοου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Ιούλιο του 1982 μέσω της "Columbia Records". Το 2012, το άλμπουμ επανεκδόθηκε από την "Columbia" σε έκδοση CD και DVD, με το δεύτερο μέρος της κυκλοφορίας να περιλαμβάνει τη βιντεοσκόπηση της ζωντανής εμφάνισης του συγκροτήματος στο Ντεβόρ της Καλιφόρνια, στις 29 Μαΐου 1983.

 Το Σεπτέμβριο και τον Οκτώβριο του 1981, οι Judas Priest δούλεψαν πάνω στη σύνθεση νέων κομματιών τα οποία θα αποτελούσαν το επόμενο άλμπουμ τους. Το Νοέμβριο εκείνης της χρονιάς, περιόδευσαν στη Μεγάλη Βρετανία και σκοπός τους ήταν ο δίσκος να κυκλοφορήσει στις αρχές του 1982, με τον τίτλο "Screaming..". Τον Ιανουάριο της νέας χρονιάς το συγκρότημα επέστρεψε στο "Ibiza Sound Studio", αλλά όταν άκουσαν τα κομμάτια τα οποία είχαν δημιουργήσει αποφάσισαν να τα αφήσουν και να ηχογραφήσουν νέες εκτελέσεις. Στόχος των Judas Priest ήταν να δημιουργήσουν ένα δίσκο ο οποίος θα αντικατόπτριζε το επίπεδο των ζωντανών τους εμφανίσεων. Τον Απρίλιο, σε μία απόφαση της τελευταίας στιγμής, αποφάσισαν να ηχογραφήσουν ένα ακόμη τραγούδι για την επόμενη σινγκλ κυκλοφορία τους, ενώ βρισκόταν στο "Beejay Studio" του Ορλάντο των Ηνωμένων Πολιτειών για τη μίξη του δίσκου. Έτσι, δημιουργήθηκε το "You've Got Another Thing Comin' ", το μοναδικό σινγκλ του συγκροτήματος το οποίο μπήκε στη λίστα του Billboard Hot-100. Ο δίσκος κυκλοφόρησε στα μέσα Ιουλίου του 1982, ανεβαίνοντας στο # 11 των βρετανικών τσαρτ και το # 17 των αντίστοιχων αμερικάνικων. Στις Ηνωμένες Πολιτείες, το άλμπουμ παρέμεινε στους καταλόγους επιτυχιών για 53 εβδομάδες και βραβεύθηκε ως διπλά πλατινένιο τον Οκτώβριο του 2001. Το "Screaming for Vengeance" θεωρείται ένα από τα καλύτερα άλμπουμ του χέβι μέταλ με το "Metal Rules" να το κατατάσσει στην δέκατη θέση της λίστας με τους καλύτερους δίσκους του είδους, το "Digital Dream Door" στην 18η της δικής του λίστας, ενώ το περιοδικό "Kerrang!" τον Ιανουάριο του 1989, το κατέταξε 46ο στην έκδοση με τίτλο "100 Greatest Heavy Metal Albums Of All Time". Η περιοδεία για την προώθηση του δίσκου ξεκίνησε στις 26 Αυγούστου 1982 από την Πενσυλβάνια των Ηνωμένων Πολιτειών και έφερε τον τίτλο "World Vengeance Tour". Στο set list των ζωντανών τους εμφανίσεων συμπεριλήφθηκαν από το "Screaming for Vengeance" τα τραγούδια "The Hellion / Electric Eye", "Riding On The Wind", "Bloodstone", "Fever", "Screaming For Vengeance" και "You've Got Another Thing Comin' ". Τις συναυλίες τους άνοιγαν οι Def Leppard, Krokus και Uriah Heep, ενώ από τις 14 Σεπτεμβρίου και έπειτα support συγκροτήματα ήταν οι Iron Maiden και οι Axe. Η περιοδεία συμπεριελάμβανε 75 εμφανίσεις στις Ηνωμένες Πολιτείες και τον Καναδά, μέχρι τις 21 Φεβρουαρίου του 1983. 1. The Hellion (Halford, Tipton, Downing) - 0:41 2. Electric Eye (Halford, Tipton, Downing) - 3:39 3. Riding on the Wind (Halford, Tipton, Downing) - 3:07 4. Bloodstone (Halford, Tipton, Downing) - 3:51 5. (Take These) Chains (Halligan) - 3:07 6. Pain and Pleasure (Halford, Tipton, Downing) - 4:17 7. Screaming for Vengeance (Halford, Tipton, Downing) - 4:43 8. You've Got Another Thing Comin' (Halford, Tipton, Downing) - 5:09 9. Fever (Halford, Tipton, Downing) - 5:20 10. Devil's Child (Halford, Tipton, Downing) - 4:48 Screaming for Vengeance (άλμπουμ)Ηνωμένες Πολιτείες (RIAA Certification): 2 φορές πλατινένιοςΚαναδάς (CRIA Certification): Πλατινένιος Η σύνθεση του συγκροτήματος κατά την ηχογράφηση του "Screaming for Vengeance" είχε την εξής μορφή:Ρομπ Χάλφορντ - φωνητικάΓκλεν Τίπτον - κιθάραΚ.Κ. Ντάουνινγκ - κιθάραΊαν Χιλ - μπάσοΝτέιβ Χόλαντ - τύμπανα